section_heading: Hrvatsko vijeće obrane
paragraph_text: Blaškić je pokušavao Vitezove uključiti u organizacijski sustav Operativne zone Srednje Bosne, ali nije uspijevao. Postojalo je otvoreno suparništvo između Blaškića, Kraljevića, i još nekih zapovjednika HVO-a u srednjoj Bosni što je doprinosilo metežu i neredu na bojišnici. 20. siječnja 1993., pukovnik Ivica Primorac pomoćnik načelnika Glavnog stožera HVO-a, naredio je Kraljeviću da se hijerarhijski podredi Blaškiću što je ovaj odbio.